उन्होंने उपराज्यपाल से कई सवाल भी किए हैं.केजरीवाल ने ट्वीट किया, "सूत्रों के मुताबिक़ जनाक्रोश के बावजूद आज उपराज्यपाल भाजपा को सरकार बनाने का न्यौता दे सकते हैं. जिसे भाजपा स्वीकार करेगी. बीजेपी के पास अभी भी संख्याबल नहीं है. सूत्रों का कहना है कि कांग्रेस के छह विधायक भाजपा में जाने के लिए अभी तैयार नहीं हैं. बीजेपी का आकलन यह है कि शपथ लेने के बाद विधायकों को ख़रीदना आसान होगा."लेकिन भाजपा ने इन आरोपों से इनकार किया है. पार्टी के पूर्व अध्यक्ष और गृह मंत्री राजनाथ सिंह ने कहा,"भाजपा ने कभी ख़रीद-फ़रोख़्त नहीं की और आगे भी नहीं करेगी"दूसरी ओर भाजपा प्रवक्ता मुख़्तार अब्बास नक़वी ने कहा, "यह उनकी हताशा का नतीजा है. केजरीवाल का पर्दाफ़ाश हो गया है."केजरीवाल ने ट्वीट किया, "क्या उपराज्यपाल किसी पार्टी के संख्याबल से संतुष्ट हुए बिना उसे सरकार बनाने का न्यौता दे सकते हैं? क्या सरकार बनाने का न्यौता देना विधायकों की ख़रीद-फ़रोख़्त को बढ़ावा देना नहीं होगा?केजरीवाल ने उपराज्यपाल से मिलने का वक़्त भी मांगा है.फ़िलहाल 70 सीटों वाली दिल्ली विधानसभा में भाजपा के 31, आप पार्टी के इस समय 27(एक विधायक जो आप पार्टी से जीते थे, उन्हें पार्टी ने निकाल दिया है) और कांग्रेस के आठ विधायक हैं.(बीबीसी हिंदी का एंड्रॉयड मोबाइल ऐप डाउनलोड करने के लिए



 क्लिक करें. आप हमसे 



फ़ेसबुक और 



ट्विटर पर भी जुड़ सकते हैं.)